পুলিশ কর্মকর্তারা জানান, ঢাকায় চুরি যাওয়া অনেক দামি স্মার্ট ফোন চট্টগ্রামে নিয়ে আসা হয়। সেগুলোর আইএমই পাল্টে বাজারে বিক্রি করা হয়। পুলিশের একজন কর্মকর্তা জানান তাদের বেশকিছু মামলা তদন্তে মোবাইল ট্রেকিংয়ে এক আইএমই নম্বরের আটটি সেটের সন্ধান পাওয়ারও ঘটনা ঘটেছে। এক্ষেত্রে অনেক সময়ে মূল অপরাধীরা ধরা ছোঁয়ার বাইরে চলে গেছে। নগরীর রেয়াজউদ্দিন বাজার এলাকার মোবাইল কারিগররা এ কাজের সাথে জড়িত থাকার তথ্য পেলেও আগে তাদের সন্ধান পাওয়া যায়নি বলে জানান তারা। পুলিশের দাবি, রফিক ও লিটন আইএমই পাল্টানোর কারিগরদের মধ্যে অন্যতম।